Karika Aasta Tantsuauhindade LIVE ülekanne:
https://fb.watch/gkJubkKnRY/
Karika Aasta Tantsuauhindade LIVE ülekanne:
Karika Aasta Tantsuauhindade LIVE ülekanne:
https://fb.watch/gkJubkKnRY/
Annabel, räägi endast. Mis on sinu tantsuelu taust, kus sa õpid, kus töötad?
Hetkel töötan igapäevaselt tantsuõpetaja ja koreograafina DanceAct Tantsustuudios erinevas vanuses laste ja noortega.
Õpin Balti Filmi- ja Meediakoolis ajakirjandust. Käin tihti teatris. Korraldan ja orgunnin erinevaid ägedaid projekte. Tantsin, tantsin ja veelkord tantsin.
Alustasin tantsimist 4-aastaselt. Olen elu jooksul põhiliselt tegelenud tänavatantsudega Kadi Aare, Teo Eduard Tido juhendamisel ja jazztantsu erinevate vormidega Anastasia Kooti, Greetel Joanna Võrgu ja Julia Koneva käe all. Olen puutunud kokku ka Ladina-Ameerika tantsude, kaasaegse tantsu, balletti, moderntantsu, jazz-funki, house ja paljude teistegi stiilidega, mis on vorminud minust enda arvatas üpris mitmekülgse tantsija. Neli aastat tagasi liitusin Ian Dance Companyga ja olen Markus Monaki juhendada. See oli minu jaoks mu tantsuelu muutev otsus. Liitusin tiimiga, kes hakkas treenima end laiemalt, kui ühes stiilis ja intensiivsemalt, kui tavapäraselt olen Eestis kokku puutunud. See on mulle õpetanud professionaalset tööeetikat, eesmärgistatud tegutsemist ja pingutamist, mida olen sellisel kujul varasemalt kogenud välismaal erinevates laagrites ja töötubades end täiendamas käies.
Mis sinu jaoks tähendab Kuldse Karika Mix kategooria võitmine?
Kuldse Karika Mix on alati ootamatu, millegi jaoks siin ei saa lõpuni valmis olla. See on täpselt see kategooria, kus lükkad end tundmatus kohas vette ja õpid iga lauluvahetusega uuesti ujuma. Kuldse Karika Mix kategooria võitmine ja sellega kaasas käiva tiitli pälvimine on au ja kompliment.
Samas ei ole võit minu jaoks kunagi primaarne, vaid hoopis ettevalmistuste protsess. Eks vanus ole juba ka selline, et ainult võidujanu enam ei kanna. Väärtustan lavalist kohalolu ja hetkes olemise naudingut. Võib olla on asi ka selles, et tantsuvõistluste- ja festivalide auhinnad ei ole enamasti eriti suursugused. Praegu oma sport-Škodas istudes on tunne teistsugune. Mu lähedastel on siiani raske uskuda, et päriselt ka, võitsin auto. See on olnud kategooria, kus olen osalenud ja mida olen jälginud noorest east peale. Olen platseerunud vist kõikidel finaalikohtadel, aga nüüd lõpuks seal kõige kõrgemal. Kaua oodatud võit, võib selle kohta kindlalt öelda. Egas ma seda võitu niisama käed rüpes küll ei oodanud, olen ikka kõvasti töötanud ja vaeva näinud.
Õigus küll, eks heaks tantsijaks saamisel peabki olema nii annet kui ka töötahet. Mis sind tantsus köidab, mis inspireerib?
Mind inspireerib elu, koos kõikide oma keerdkäikudega. Minu lähedased on minu suurimad inspireerijad. Võimalus töötada paljude erinevate lavastajate ja koreograafidega, erisuguste inimeste ja projektidega on mind kasvatanud mitte ainult tantsija vaid ka inimesena. Mulle on mantrana külge jäänud üks mõte: “Analüüsima peab siis, kui asi ei toimi.” Kuldse Karika Mixis ei ole õnneks ruumi liigseks analüüsiks, see on kiirelt reageerimise ja kohanemise voor. Tööriistadeks on kõik see, mis elu jooksul tantsupagasisse kogunenud.
Tantsust rääkides räägitakse sellest tihti kui eneseväljendusest. Minu jaoks on see rohkem endast välja elamine. Olukord, kus laval olen mina, minu kõige siiramad tunded ja mõtted ning tants, võib olla haavatav, kuid erakordset eneseteostus- ja dopamiinilaengut pakkuv. Ja pälvida sellele erakordsele hetkele tunnustuseks pehmelt öeldes suursugune auhind, kuldsetses toonides särav Škoda sportmudel, mis peaaegu et sõidab lausa ise, teeb ikka seest soojaks. Mind on märganud keegi rohkem, kui ainult mina ise.
*- Kuldse Karika Mix on edasjõudnud tantsijatele suunatud väljund, kus tuleb esile tantsija tegelik meisterlikkus ja mitmekülgsus, kuna ei stiili ega muusikavalikut ei tea ükski osaleja ette. Selle täiskasvanute vanuseastme võitja saab suvekuudel sõita eriti edeva autoga. Annabeli efektse kullakarva Škoda taga on Aasta Auto suuremeelsus ning usk tantsuhariduse väärtustamisse.
Tantsufestival Kuldne Karikas on Eesti suurim tantsufestival, kus saavad osaleda nii grupid kui sooloartistid, nii algajad kui juba professionaalsed tantsijad.
Heihoo!
Kuigi kuum augusti päike veel sügise mõtetele ruumi ei anna, paneme teile juba mõned kuupäevad, mis meil lukus on 🙂
22.-23. oktoober Spotlight Challenge Winter Special + Karika Aasta Tantsuauhinnad (Tartu, ERM)
19. veebruar Spotlight Challenge Spring Special (Tartu, A le Coq spordihoone)
märts-aprill – Kuldse Karika eelvoorud
29.-30. aprill Kuldse Karika Grand Final eelvoorust edasipääsenutele (Tartu, TÜ Spordihoone)
10.-11. juuni Suvefestival
Kõik suurepärased Kuldse Karika eelvoorud on tehtud! Tantsud olid üliägedad ja nii hea meel oli näha kõiki vanu ja uusi sõpru!
Suvefestivalile pääsenud tantsud leiad siit: https://kuldnekarikas.ee/wp-content/uploads/2022/05/KK-2022-eelvoor-tulemused.pdf
Finaali soolode-duode registreerimine kestab 16.-29. maini.
Performance tantsudel on taaskord videoeelvoor, mille videod tuleb meile saata hiljemalt 24. maiks.
Ootame Sind 10.-12. juunil Tartus, Kuldse Karika suvefestivalil!
Pärast pikka pausi kohtusime esimeses eelvoorus Tartus ja see oli üks ülimalt äge päev!
Kokku võttis sellest päevast osa:
⚡ 1405 tantsijat
⚡ 140 tantsu
⚡ 32 tantsukooli/stuudiot
⚡ 97 juhendajat
Kohtunikud Kristin Pukka-Murula, Kristi Aksiim, Jaan Ulst ja Maria Engel jagasid välja hulganisti eriauhinud, mille võitjatega on võimalik tutvuda siin.
Kohtume juba järgmises eelvoorus, 16. aprillil Alexela Kontserdimajas Tallinnas!
23. ja 24. oktoobril 2021 alustab Kuldne Karikas uut hooaega. Selleks ootame kõiki tantsijaid ja tantsusõpru ERMi (Tartu, Muuseumi tee 2)!
23. oktoobril toimub Spotlight Challenge Winter Special 2021. Vaata võistluse reglementi siit.
24. oktoobril toimub aga uus tunnustussündmus Kuldne Karikas esitleb: AASTA TANTSUAUHINNAD. Vaata reglementi siit.
Juhime tähelepanu, et vastavalt hetkel kehtivatele piirangutele saavad üritusel osaleda ainult terved tantsijad ja külastajad ning alates 18. eluaastast on korraldajatel kohustus kontrollida COVID tõendit.
Nagu selgeks on saanud, siis kahjuks tavapärasel kujul tantsufestival Kuldne Karikas sel hooajal toimuda ei saa.
Aga millal me enne oleme lasknud ennast elul heidutada! Seetõttu on meil hea meel teid kutsuda 11.-13. juunil Tartusse, sest ootamas on Kuldse Karika suvefestival 2021! 🎉
Festivalile on oodatud soolod, duod, triod ja grupitantsud! Ootame esinema ka võistlusvälisesse programmi, osalema workshoppidel ja saama osa tantsumaailma melust! Tantsime õues ja toas, hajutame ja desinfitseerime ning eelkõige naudime kas või üheks nädalavahetuseks üksteise kaasaelavat ja toetavat kohalolu!
Rohkem infot reglemendis: REGLEMENT
Palume kõikidel osalejatel end uuesti registreerida (varasem registreering ei lähe arvesse), info leiate siit: http://kuldnekarikas.ee/registreerumine/
Loodame, et esinemisvõimalus innustab veidikenegi juhendajaid ja tantsijaid veel särasilmil pingutama enne suvepuhkusele minekut.
Aitäh teile! Head filmielamust!
24. ja 25. oktoobril 2020 jätkab Kuldne Karikas taas tantsude lainelt. Ootame kõiki tantsijaid ERMi (Tartu, Muuseumi tee 2)
25. oktoobril toimub aga uus tunnustussündmus Kuldne Karikas esitleb: AASTA TANTSUAUHINNAD. Vaata ajakava siit.
Piletid on müügil TicketBestis! Pealtvaatajatel on maski kandmine kohustuslik!
Vaata otseülekannet Aasta Tantsuauhindadest siit.
Covid-19 leviku tõkestamiseks võtame ette järgnevaid meetmeid: